
Fülöpháza Község Önkormányzat

2020. szeptember 29. napján
megtartott ülésén felvett
7. számú
J E G Y Z Ő K Ö N Y V E
47-56/2020. (IX.29.) képviselő-testületi határozatok





7/2020. (IX.30.) önkormányzati rendelet

Fülöpháza, 2020. szeptember 29.
Fülöpháza Község Önkormányzat Képviselő-testülete

J E G Y Z Ő K Ö N Y V

Készült: Fülöpháza Község Önkormányzat Képviselő-testületének 2020. szeptember 29. napján 15:00 órakor megtartott ülésén

Jelen vannak: 
Nagyné Balogh Csilla polgármester

Balogh József János képviselő

Dr. Pogány Károly László képviselő


Juhász István képviselő

Igazoltan távol van: Molnár Imre képviselő
Tanácskozási joggal meghívott:
Vincze Miklós jegyző


Halcsikné Szabó Ágnes pénzügyi irodavezető
Jegyzőkönyvvezető:
Marton Adrienn
Nagyné Balogh Csilla polgármester köszöntötte az ülésen megjelenteket és a Képviselő-testület ülését 15:00 órakor megnyitotta. Megállapította, hogy az ülés az SZMSZ-ben foglalt szabályoknak megfelelően került összehívásra és határozatképes, mivel az öt fő képviselő közül 4 fő jelen van. 

Az előzetesen kiküldött meghívó alapján az alábbiak szerint tett javaslatot az ülés napirendjére.

Az ülés napirendje:
        Napirend:

1.) Fülöpháza Község Önkormányzatának 2020. évi költségvetéséről szóló önkormányzati rendelet módosítása
Előadó: Nagyné Balogh Csilla polgármester

2.) Társulási anyagok tárgyalása:

a./Intézményi térítési díjak felülvizsgálata


  Előadó: Nagyné Balogh Csilla polgármester

b./ A Kerekegyházi Bóbita Óvoda 2020/21-es munkatervének véleményezése, elfogadása

Előadó: Nagyné Balogh Csilla polgármester

c./ Humán Szolgáltató Központ intézményvezetői pályázat kiírása

Előadó: Nagyné Balogh Csilla polgármester

d./ Kerekegyháza és Térsége Feladatellátó Társulás 2020. évi költségvetésének elfogadásáról szóló 4/2020. (II. 26.) sz. KTFT. határozat módosítása
Előadó: Nagyné Balogh Csilla polgármester

3.) Pályázat kiírása a nem közművel összegyűjtött háztartási szennyvíz begyűjtésére vonatkozó kötelező közszolgáltatás biztosítása érdekében
Előadó: Nagyné Balogh Csilla polgármester

4.) A 2021. évi BURSA HUNGARICA Felsőoktatási Önkormányzati Ösztöndíjpályázatban való részvétel

Előadó: Nagyné Balogh Csilla polgármester

5.) Külterületi termőföldek haszonbérbe adása Viszus Szabolcs részére 

Előadó: Nagyné Balogh Csilla polgármester      
Felelős: Vincze Miklós jegyző
       Határidő: azonnal

Nagyné Balogh Csilla polgármester: Aki elfogadja a napirendet, kérem, szavazzon.
	A Képviselő-testület az ismertetett napirendet egyhangúlag, 4 igen szavazattal, ellenszavazat és tartózkodás nélkül elfogadta, és az alábbi normatív határozatot hozta:


47/2020. (IX.29.) Kt. NORMATÍV határozat 

2020. szeptember 29-én megtartott képviselő-testületi ülés napirendje
Normatív Határozat
Fülöpháza Község Önkormányzat Képviselő-testülete 2020. szeptember 29-i ülésén az alábbi napirendet fogadja el:

        Napirend:

1.) Fülöpháza Község Önkormányzatának 2020. évi költségvetéséről szóló önkormányzati rendelet módosítása
Előadó: Nagyné Balogh Csilla polgármester

2.) Társulási anyagok tárgyalása:

a./Intézményi térítési díjak felülvizsgálata


  Előadó: Nagyné Balogh Csilla polgármester

b./ A Kerekegyházi Bóbita Óvoda 2020/21-es munkatervének véleményezése, elfogadása

Előadó: Nagyné Balogh Csilla polgármester

c./ Humán Szolgáltató Központ intézményvezetői pályázat kiírása

Előadó: Nagyné Balogh Csilla polgármester

d./ Kerekegyháza és Térsége Feladatellátó Társulás 2020. évi költségvetésének elfogadásáról szóló 4/2020. (II. 26.) sz. KTFT. határozat módosítása
Előadó: Nagyné Balogh Csilla polgármester

3.) Pályázat kiírása a nem közművel összegyűjtött háztartási szennyvíz begyűjtésére vonatkozó kötelező közszolgáltatás biztosítása érdekében
Előadó: Nagyné Balogh Csilla polgármester

4.) A 2021. évi BURSA HUNGARICA Felsőoktatási Önkormányzati Ösztöndíjpályázatban való részvétel

Előadó: Nagyné Balogh Csilla polgármester

5.) Külterületi termőföldek haszonbérbe adása Viszus Szabolcs részére 

Előadó: Nagyné Balogh Csilla polgármester      
Felelős: Vincze Miklós jegyző
Határidő: azonnal
1. napirendi pont tárgyalása:

Fülöpháza Község Önkormányzatának 2020. évi költségvetéséről szóló önkormányzati rendelet módosítása
Nagyné Balogh Csilla polgármester: A költségvetés elfogadás óta aktuálissá vált költségvetési támogatások kerültek átvezetésre.
Kérdés, észrevétel van-e? 

A bizottság tárgyalta-e?
Balogh József János képviselő: A bizottság megtárgyalta, elfogadásra javasoljuk.
Kérdés, észrevétel nem hangzott el. 

Nagyné Balogh Csilla polgármester: Köszönöm. Aki elfogadja a rendelet-tervezetet, kérem, szavazzon!
A Képviselő-testület egyhangúlag, 4 igen szavazattal, ellenszavazat és tartózkodás nélkül a jegyzőkönyv 1/1 számú melléklete szerinti Fülöpháza Község Önkormányzatának Képviselő-testülete a Fülöpháza Község Önkormányzatának 2020. évi költségvetéséről szóló 1/2020. (II.28.) önkormányzati rendeletének módosításáról szóló 7/2020. (IX.30.) önkormányzati rendeletét alkotta.

Nagyné Balogh Csilla polgármester: Köszönöm. Döntenünk kell a szociális étkeztetés intézményi térítési díj felülvizsgálatáról is. Aki elfogadja a határozat-tervezetet, kérem, szavazzon!

48/2020. (IX. 29.) sz. Kt:

Szociális étkeztetés intézményi térítési díj felülvizsgálata 

Határozat
Fülöpháza Község Önkormányzat Képviselő-testülete megtárgyalta az intézményi térítési díj felülvizsgálatáról szóló előterjesztést, és nem módosítja a szociális étkeztetésről szóló 10/2018. (XI.30.) önkormányzati rendeletben szabályozott intézményi térítési díjakat.

Határidő: azonnal

Felelős: Nagyné Balogh Csilla polgármester

A határozatról értesítést kap:       Vincze Miklós jegyző, és általa: 

· pénzügyi iroda

2. napirendi pont tárgyalása:

Társulási anyagok tárgyalása:
2/a.  napirendi pont:

Intézményi térítési díjak felülvizsgálata

Nagyné Balogh Csilla polgármester: A térítési díjak nem változnak. 
Kérdés, észrevétel van-e? 

A bizottság tárgyalta-e?
Balogh József János képviselő: A bizottság megtárgyalta, elfogadásra javasoljuk.
Kérdés, észrevétel nem hangzott el. 

Nagyné Balogh Csilla polgármester: Aki elfogadja a határozat-tervezetet, kérem, szavazzon!

A Képviselő-testület egyhangúlag, 4 igen szavazattal, ellenszavazat és tartózkodás nélkül az alábbi határozatot hozta.

49/2020. (IX. 29.) sz. Kt. 

Intézményi térítési díjak felülvizsgálata 

Határozat
Fülöpháza Község Önkormányzat Képviselő-testülete megtárgyalta, és elfogadja Kerekegyháza és Térsége Feladatellátó Társulás Társulási Tanácsa intézményi térítési díjakról szóló előterjesztésében foglaltakat. 

Felelős: Nagyné Balogh Csilla polgármester

Határidő: azonnal

2/b. napirendi pont:

A Kerekegyházi Bóbita Óvoda 2020/21-es munkatervének véleményezése, elfogadása
Nagyné Balogh Csilla polgármester: Kérdés, észrevétel van-e a napirendi ponttal kapcsolatosan? 
A bizottság tárgyalta-e?
Balogh József János képviselő: A bizottság megtárgyalta, elfogadásra javasoljuk az óvoda 2020/21-es munkatervét.
Kérdés, észrevétel nem hangzott el. 

Nagyné Balogh Csilla: Köszönöm. Aki elfogadja a határozat-tervezetet, kérem, szavazzon.

A Képviselő-testület egyhangúlag, 4 igen szavazattal, ellenszavazat és tartózkodás nélkül az alábbi határozatot hozta.

50/2020. (IX. 29.) sz. Kt. 

A Kerekegyházi Bóbita Óvoda 2020/21. évi munkatervének véleményezése és elfogadása

Határozat
Fülöpháza Község Önkormányzat Képviselő-testülete megtárgyalta, és elfogadja Kerekegyháza és Térsége Feladatellátó Társulás Társulási Tanácsa a Kerekegyházi Bóbita Óvoda 2020-21-es évi munkatervének elfogadásáról szóló előterjesztésben foglaltakat. 

Felelős: Nagyné Balogh Csilla polgármester

Határidő: azonnal

2/c. napirendi pont:

Humán Szolgáltató Központ intézményvezetői pályázat kiírása
Nagyné Balogh Csilla polgármester: Szabó Marianna intézményvezető asszonynak lejár a vezetői megbízása. Jogszabályi kötelezettség a pályázat kiírása. Kérdés, észrevétel van-e a napirendi ponttal kapcsolatosan? 

A bizottság tárgyalta-e?
Balogh József János képviselő: A bizottság megtárgyalta, elfogadásra javasoljuk a napirendi pontot. 
Kérdés, észrevétel nem hangzott el. 

Nagyné Balogh Csilla: Köszönöm. Aki elfogadja a határozat-tervezetet, kérem, szavazzon.

A Képviselő-testület egyhangúlag, 4 igen szavazattal, ellenszavazat és tartózkodás nélkül az alábbi határozatot hozta.

51/2020. (IX. 29.) sz. Kt. 

Pályázat kiírása Humán Szolgáltató Központ intézményvezetésére
Határozat
Fülöpháza Község Önkormányzat Képviselő-testülete megtárgyalta, és elfogadja Kerekegyháza és Térsége Feladatellátó Társulás Társulási Tanácsa a Humán Szolgáltató Központ intézményvezetői pályázata kiírásáról szóló előterjesztésben foglaltakat. 

. 
Felelős: Nagyné Balogh Csilla polgármester

Határidő: azonnal

2/d. napirendi pont:

Kerekegyháza és Térsége Feladatellátó Társulás 2020. évi költségvetésének elfogadásáról szóló 4/2020. (II. 26.) sz. KTFT. határozat módosítása
Nagyné Balogh Csilla polgármester: Egyes területeken csökkentek a hozzájárulási kötelezettségek. Kérdés, észrevétel van-e a napirendi ponttal kapcsolatosan? 

A bizottság tárgyalta-e?
Balogh József János képviselő: A bizottság megtárgyalta, elfogadásra javasoljuk a napirendi pontot. 
Kérdés, észrevétel nem hangzott el. 

Nagyné Balogh Csilla: Köszönöm. Aki elfogadja a határozat-tervezetet, kérem, szavazzon.
A Képviselő-testület egyhangúlag, 4 igen szavazattal, ellenszavazat és tartózkodás nélkül az alábbi határozatot hozta.

52/2020. (IX. 29.) sz. Kt. 

Kerekegyháza és Térsége Feladatellátó Társulás 2020. évi költségvetésének elfogadásáról szóló 4/2020. (II. 26.) sz. KTFT. határozat módosítása
Határozat
Fülöpháza Község Önkormányzat Képviselő-testülete megtárgyalta, és elfogadja Kerekegyháza és Térsége Feladatellátó Társulás Társulási Tanácsa a Kerekegyháza és Térsége Feladatellátó Társulás 2020. évi költségvetésének elfogadásáról szóló 4/2020. (II. 26.) sz. KTFT. határozat módosításáról szóló előterjesztésben foglaltakat.

Felelős: Nagyné Balogh Csilla polgármester

Határidő: azonnal

3. napirendi pont: 
Pályázat kiírása a nem közművel összegyűjtött háztartási szennyvíz begyűjtésére vonatkozó kötelező közszolgáltatás biztosítása érdekében
Nagyné Balogh Csilla polgármester: A pályázat kiírása jogszabályi kötelezettségünk. Amennyiben nem lesz rá jelentkező, a Katasztrófavédelem jelöli ki a szolgáltatót. Dr. Salacz László  képviselő úrral írtunk az Innovációs és Technológiai Minisztérium ezen területéért felelős államtitkárának egy beadványt, miszerint szennyvízcsatorna beruházást szeretnénk megvalósítani. Ez körülbelül 600 millió forintba kerülne belterületen. Bízom benne, hogy meg is fog valósulni.

Kérdés, észrevétel van-e a napirendi ponttal kapcsolatosan? 

A bizottság tárgyalta-e?
Balogh József János képviselő: A bizottság megtárgyalta, elfogadásra javasoljuk a napirendi pontot. 
Kérdés, észrevétel nem hangzott el. 

Nagyné Balogh Csilla: Köszönöm. Aki elfogadja a határozat-tervezetet, kérem, szavazzon.
A Képviselő-testület egyhangúlag, 4 igen szavazattal, ellenszavazat és tartózkodás nélkül az alábbi határozatot hozta.

53/2020. (IX. 29.) sz. Kt.:

Pályázat kiírása a nem közművel összegyűjtött háztartási szennyvíz begyűjtésére vonatkozó kötelező közszolgáltatás biztosítása érdekében

Határozat

Fülöpháza Község Önkormányzat Képviselő-testülete pályázatot ír ki a nem közművel összegyűjtött háztartási szennyvíz begyűjtésére vonatkozó kötelező közszolgáltatás biztosítása érdekében. 

Egyben elfogadja az előterjesztés mellékletét képező pályázati dokumentációt, és felhatalmazza a polgármestert a pályázati eljárás lefolytatására.

Felelős: Nagyné Balogh Csilla polgármester

Határidő: azonnal
4. napirendi pont: 

A 2021. évi BURSA HUNGARICA Felsőoktatási Önkormányzati Ösztöndíjpályázatban való részvétel

Nagyné Balogh Csilla polgármester: A kiírásban minden évben részt veszünk, és mindig van is rá jelentkező.

Kérdés, észrevétel van-e a napirendi ponttal kapcsolatosan? 

A bizottság tárgyalta-e?
Balogh József János képviselő: A bizottság megtárgyalta, elfogadásra javasoljuk a napirendi pontot. 
Kérdés, észrevétel nem hangzott el. 

Nagyné Balogh Csilla: Köszönöm. Aki elfogadja a határozat-tervezetet, kérem, szavazzon.
A Képviselő-testület egyhangúlag, 4 igen szavazattal, ellenszavazat és tartózkodás nélkül az alábbi határozatot hozta.

54/2020. (IX.29.) sz. Kt. 

A 2021. évi Bursa Hungarica Felsőoktatási Önkormányzati Ösztöndíjrendszerben való részvétel
Határozat
1./ Fülöpháza Község Önkormányzatának Képviselő-testülete csatlakozik a Bursa Hungarica 2021. önkormányzati ösztöndíjrendszerhez, melynek fedezetére 100.000 Ft-ot különít el 2021. évi költségvetésében. 

2./ A lebonyolítással az Ügyrendi, Vagyonnyilatkozat-tételi, Összeférhetetlenségi Bizottságot bízza meg.
Felelős: Nagyné Balogh Csilla polgármester

Határidő: azonnal

3./ A Képviselő-testület felkéri a jegyzőt, hogy a fenti döntést a 2021. évi költségvetési rendelet tervezésekor vegye figyelembe.

Felelős: Vincze Miklós

Határidő: értelemszerűen

A határozatról értesül: - Vincze Miklós jegyző




           - Ügyrendi Bizottság




           -  pénzügyi iroda
5. napirendi pont: 

Külterületi termőföldek haszonbérbe adása Viszus Szabolcs részére 

Nagyné Balogh Csilla polgármester: Viszus Szabolcs haszonbérleti szerződése 5 gazdasági évre vonatkozóan lejárt. A bérleti díj gazdasági évenként 163.000 forintban lett meghatározva. 
Kérdés, észrevétel van-e a napirendi ponttal kapcsolatosan? 

A bizottság tárgyalta-e?
Balogh József János képviselő: A bizottság megtárgyalta, elfogadásra javasoljuk a napirendi pontot. 
Kérdés, észrevétel nem hangzott el. 

Nagyné Balogh Csilla: Köszönöm. Aki elfogadja a határozat-tervezetet, kérem, szavazzon.
A Képviselő-testület egyhangúlag, 4 igen szavazattal, ellenszavazat és tartózkodás nélkül az alábbi határozatot hozta.

55/2020. (IX.29.) sz. Kt.

Külterületi termőföldek haszonbérbe adása Viszus Szabolcs részére

Határozat

1. Fülöpháza Község Önkormányzata Képviselő-testülete 2020. szeptember 1-től 2025. augusztus 31-ig a haszonbérbe adja az önkormányzat kizárólagos tulajdonát képező Fülöpháza:

· 056/2 hrsz-ú szőlő művelési ágú ingatlant, 

· 056/88 hrszú gyep, szántó művelési ágú ingatlant, 

· 056/89 hrsz-ú szántó művelési ágú ingatlant, 

· 056/90 hrsz-ú nádas művelési ágú ingatlant 

együttesen 163 000 Ft/év bérleti díj ellenében Viszus Szabolcs Fülöpháza, II. körzet 76. szám alatti lakosnak.

A bérleti díj összege 2020. évben: 54 330 Ft, egyösszegben megfizetendő 2020. november 30. napjáig; 2025. évben: 108 670 Ft, egyösszegben megfizetendő 2025. június 30. napjáig.

A 2021-2024. években a bérleti díjat a haszonbérbe vevő 2 részletben fizeti meg a haszonbérbe adó részére: az adott év június 30 napjáig 81 500 Ft-ot, az adott év november 30 napjáig 81 500 Ft-ot

Egyben felhatalmazza a polgármestert a szerződés aláírására.

Felelős: Nagyné Balogh Csilla polgármester 

Határidő: azonnal

2. A Képviselő-testület felkéri a jegyzőt, hogy a fenti összegeket az adott évi költségvetésekbe tervezze be.

Felelős: Vincze Miklós 

Határidő: értelemszerűen

6. napirendi pont: 

Egyebek
6/a.) temető közszolgáltatási szerződés fejlesztési javaslatok
Nagyné Balogh Csilla polgármester: A Jóindulat Kft. előre elküldte a 2021. január 1-től 2025. december 31-ig kötendő temető üzemeltetési szerződés időtartamára vonatkozó temetőfejlesztési ajánlatát. Döntést még nem hozunk, csak az egyeztetések folynak. A Képviselő-testületnek van-e javaslata arra vonatkozóan, hogy a közszolgáltatónak a szerződéses időszakra vonatkozóan mit kellene megvalósítania?
Balogh József János képviselő: A temető bővítése mikortól válik szükségessé?

Nagyné Balogh Csilla polgármester: Az urnafalban van még hely, mint ahogy a temető régi és új részein is vannak még szabadkapacitások.

A későbbiekben az urnafal bővítése válik szükségessé. A kiegészítést egyeztetem a Szolgáltatóval.

6/b. hulladékudvar nyitvatartása
Dr. Pogány Károly László képviselő: Hulladékudvarral kapcsolatban kerestek meg a lakosok. A nyitva tartási időt vitatják. Sajnos belterületi lakosok is használják. 

Nagyné Balogh Csilla polgármester: Igen, sajnos tudomásunk van róla. Felszólítást küldünk ezeknek a belterületi lakosoknak. A nyitvatartáson annyit módosítottunk, hogy pénteki napokon 17 óráig, szombatonként pedig 12 óráig van nyitva.

Dr. Pogány Károly László képviselő: Megoldás lehetne, ha a kulcsot például egy embertől lehetne elkérni.

Halcsikné Szabó Ágnes pü-i irodavezető: Telefonon lehetne esetleg időpontot kérni, amikor szeretnének szemetet behozni.

Nagyné Balogh Csilla polgármester:  Nekem nem jelezték ezt a problémát, de természetesen arra törekszünk, hogy minden külterületi lakos elhelyezhesse a szemetet. A nyitvatartás vonatkozásában javaslatokat nagyon szívesen fogadok.
Dr. Pogány Károly László képviselő: Nem gondolom, hogy egyénre kellene szabni a nyitvatartást.

6/c. mezőgazdasági összeírás
Dr. Pogány Károly László képviselő: Szabó László jelezte, hogy a mezőgazdasági összeírást végző személy a járványügyi előírásokat nem tartja be. Az összeírást végző személyt tájékoztatni kellene az előírásokról.

Nagyné Balogh Csilla polgármester: Köszönöm a jelzést, de az éremnek két oldala van. A képzésen az összeírók erre vonatkozóan nem kaptak tájékoztatást. Az összeírást végző személy felügyelője egyeztetett Szabó Lászlóval. Ha jól tudom, telefonos egyeztetéssel fogják megcsinálni az adatszolgáltatást. Jellemzően nem megy be a gazdaságokba, a kapuban töltik ki az adatlapot, és maszkot is visel. 

6/d. tésztaüzem hasznosítása 
Dr. Pogány Károly László képviselő: Egy gondolatindító ötlet. Megkerestek azzal a javaslattal, hogy meg szeretnék venni a tésztaüzemet, és az üzemet működtetnék. A bizottsági ülésen megbeszéltük az értékesítés menetét, erről tájékoztatni fogom a javaslattevőt. 
Juhász István képviselő: Eddig mindig bérleményben gondolkodtunk, ha ilyen szándék van, mindenképpen az önkormányzathoz kell fordulni.

6/e. október 23-i megemlékezés
Nagyné Balogh Csilla polgármester: Szervezzük az október 23-i megemlékezést. Bízom benne, hogy semmilyen akadály nem fog elénk gördülni. Október 23-án, 16:00 órakor lenne.  Tervezünk egy projektátadót is, az év eleje óta megvalósult fejlesztések tekintetében. A Megyei Önkormányzat szervezésében a Tiszta Szív program keretében a Szabadszállási Néptánc együttes is fellépne.

Balogh József János képviselő: Érdemes lenne a Doktor Urat megkérdezni, ajánlott-e jelen vírushelyzetre való tekintettel az október 23-i megemlékezés megtartása a nyugdíjasok fellépésével?

Nagyné Balogh Csilla polgármester: Mindenképpen fogok a háziorvos úrral konzultálni, és jelezni fogom az álláspontját. 
6/f. körzeti megbízott munkájának elismerése
Nagyné Balogh Csilla polgármester: A rendőrséggel folytatott egyeztetések alapján a Lajosmizsei Rendőrőrs állományában szolgálatot teljesítő Szegedi Attila c. rendőr törzszászlós úr részére adnánk ebben az évben 25.000 Ft összegű ajándékutalványt az október 23-i rendőrségi megemlékezés alkalmával. A fedezet rendelkezésre áll. Az elmúlt időszakban nagy örömünkre fokozott rendőri jelenlétet figyelhetünk meg településünkön, jó kapcsolat alakult ki a rendőrséggel.

Javaslom a rendőrségi jutalmazást. Aki elfogadja a határozat-tervezetet, kérem, szavazzon!

A Képviselő-testület egyhangúlag, 5 igen szavazattal, ellenszavazat és tartózkodás nélkül az alábbi határozatot hozta.

56/2020.(IX.29.) sz. Kt. 

Rendőrségi körzeti megbízott munkájának elismerése

Határozat

1./ Fülöpháza Község Önkormányzat Képviselő-testülete a Lajosmizse Rendőrőrs állományában szolgálatot teljesítő Szegedi Attila c. rendőr törzszászlós urat munkájának elismeréseként 25.000,- Ft ajándékutalványban részesíti. A Képviselő-testület kötelezettséget vállal a kiadási előirányzat biztosítására a személyi juttatások között a 2020. évi költségvetésében, a kiadás fedezete a tartalék.

Felelős: Nagyné Balogh Csilla polgármester

Határidő: azonnal

2./ a Képviselő-testület felkéri a jegyzőt, hogy a soron következő költségvetési rendelet módosításkor a fenti döntést vegye figyelembe.

Felelős:  Vincze Miklós jegyző 

Határidő: értelemszerűen

Mivel az ülésnek több napirendje, bejelentése, kérdése és hozzászólása nem volt, a polgármester az ülést 16:45 órakor bezárta.

Kmf.
       Nagyné Balogh Csilla





Vincze Miklós


polgármester

